Namibiese sendelingseun oorlede in Kambodja; MTh nou byna 'n werklikheid in Namibië! Opleiding aan die skuif...... lees daarvan én meer in die Feldmuis van 24 September 2021
Jaargang 18 - Uitgawe 30/2021 - Vrydag 24 September 2021
Hartseer tref Sendelinge
Die sendelingegpaar Mordegai en Toinette Rossouw is al dekades lank in suidoos Asië, die afgelope meer as 'n dekade in Kambodja. Hulle is uitgestuur deur Windhoek Moedergemeente.
Hul oudste seun Gideon (18) [agter in die middel op die foto, saam met sy jonger broer Anton en ma Toinette] het Maandag begin siek word. Dit blyk toe dat hy 'n groot gewsas in die ingewande het en dat die hospitaal op Siem Riep nie die situasie kan hanteer nie. Mordegai het toe die pad aangedurf na Phnem Pen - 'n sewe ure rit. Daar aangekom het die hospitaal hulle goed ontvang, maar moes daar eers 'n vol Covid toets gedoen word alvorens die skandeerder gebruik kon word om presies vas te stel waar die gewas presies gelokaliseer was.
Ondertussen is Toinette in 'n kwarentyn fasiliteit opgesluit terwyl Anton (16) alleen tuis was.
Woensdagoggend toe hulle nog beplan om die operasie te doen het Gideon 'n hartaanval gehad. Hulle het geveg om hom te resusiteer maar dit na 'n ruk laat vaar.
Hulle is in ons gebede.
Die eerste besoek vind op 2 Oktober plaas op Otjiwarongo met die Ring van die Noorde, daarna volg die Erongo Ring op 16 Oktober, die Suide Ring op 30 Oktober en die Windhoek gemeentes en Ooste Ring op 6 November.
Die saak van dolering en dit wat aanleiding daartoe gegee het, sal ook aandag kry.
• NGKN Kuratorium
MTh in Missionale leierskap vir NGKN en NETS
Die droom om plaaslik volledige opleiding te gee vir die NGKN het in die afgelope tyd 'n hupstoot gekry met dr Wynand Fourie (foto regs) se voordrag daaroor aan die akademiese dekaan en die bestuur van die Namibiese Evangeliese Teologiese Seminarie (NETS).
Die gedagte om plaaslik so MTh program te implementeer is gunstig ontvang en die hoe en wat is waaraan daar nou baie aandag gegee sal moet word. Al die vrae is nog nie beantwoord nie en dit is op die oomblik waaraan hard gewerk word.
Dr Fourie is aangewys as direkteur vir die program en hy het reeds die kuratorium van die NGKN verwittig van die ontwikkeling wat nou in die platvorm verder moet aandag kry – veral in terme van die kerk eie opleiding.
KERK EIE OPLEIDING
'n Gesprek in Windhoek die afgelope week het die saak van Gereformeerde eie opleiding – kerk eie opleiding – breedvoerig hanteer.
Die uitkoms daarvan was dat die Kuratorium en VBO werkgroepe gevra sal word om hieraan aandag te gee tov die bywerk van die raamwerk wat voorgelê is, asook die opdatering daarvan en byvoeg van meer resente bronne.
As dit slaag, sal die NGKN in 'n posisie wees om nou plaaslik volledige opleiding te gee wat 'n lang gekoesterde te verwesenlik. Dit sal die 'n samewerking wees tussen die kerk en NETS en al hulle vennote en MTh graduandi vir Namibië produseer. Tans is daar geen moontlikheid daartoe nie, terwyl dit 'n groot behoefte is.
Die Kerk eie opleiding wat of as deel van die kursusse van NETS soos in die voorgraadse studie, of daarnaas, stel die NGKN ook in staat om beheer uit te oefen oor die afronding van predikante en diensleraars wat voldoen aan die NGKN se vereistes.
Die kuratorium sal daarvoor verantwoordelikheid kry.
TEOLOGIESE OPLEIDING AAN DIE SKUIF
Die helfte van die studente besig met teologiese studie by die Fakulteit Teologie by Stellenbosch Universiteit doen dit deeltyds. Digitale innovasie maak teologiese opleiding meer toeganklik as ooit in die geskiedenis sê dr Frederick Marais, voorsitter van die NG Kerk se Algemene Kuratorium, die kerk se oorsigliggaam vir teologiese opleiding. Daar is selfs aanlynkursusse beskikbaar vir lidmate wat aktief betrokke wil wees in spesiale bedieningsvelde soos kinder- of jeugwerk, pastorale sorg ens. Lees meer.
Die ATP (Algemene Taakspan Predikantesake) en die ATR (Algemene Taakspan Regte) het riglyne vir gesprekvoering op sosiale media deur gelegitimeerdes goedgekeur. Dit sal mettertyd in die gedragskode vir predikante van die NG Kerk (bladsy 217 van die Kerkorde Algemene Sinode) opgeneem word.
Ons bevind ons in 'n tyd waar kommunikasie deur gelowiges en gelegitimeerdes in die media en veral die sosiale media, soms veel te wense oorlaat.
1. ander se geloof of Christenskap bevraagteken op grond van verskillende interpretasies van sekere aspekte van die Christelike tradisie;
2. lasterlike opmerkings bevat waar dit 'n individu of geloofsgemeenskappe skade kan berokken nie;
3. van enige vorm van haatspraak – ingesluit seksisme, rassisme en homofobie – bevat nie;
4. enige vorm van beledigende taalgebruik besig, wat ander mense se waardigheid of geloofwaardigheid as predikant in gedrang bring nie;
5. in 'n godsdienstig vermanende trant geskryf word, maar kwetsend, beledigend en vernederend is;
6. op valse getuienis berus, kwaadwillig en verdagmakend van aard is, skeurmakery bevorder of kru taal bevat nie.
Mag ons almal ons daartoe verbind om na die voorbeeld van Jesus, met mekaar op 'n wyse om te gaan wat nie die koninkryk skade doen en die eer van God aantas nie,.
OUTJO EN DIE SING-SONG
Ons stel die volgende kompetisie graag bekend. Die wenner staan ook kans om goeie geld te wen.
Per inskrywing in Namibië, kry ons as Outjo gemeente en gemeenskap ook 'n bedrag en daarom is dit vir ons belangrik om so ver as moontlik te adverteer.
Vir meer inligting kan julle gerus singsong.co.za besoek of kontak Leon Fourie, NG Kerk Outjo +264 812 558 683 of leonkalahari@gmail.com
Windhoek-Hoogland kom in 1966 tot stand
In September 1966 kom 'n tweede dogter-gemeente uit Windhoek-Wes tot stand. Die gemeente Windhoek-Hoogland word op 7 September daardie jaar gestig, net 'n dag na die moord op die Suid-Afrikaanse Premier, dr HF Verwoerd.
Die notule meld dat die besluit om 08:30 geneem is.
Oor die naam van die gemeente was daar blykbaar goeie diskussie. Benewens voorstelle vir Windhoek-Hoogland, Windhoek-Hospitaalheuwel en Windhoek-Hospitaal, was daar ook HF Verwoerd, kennelik vanweë die gebeure die vorige dag. Die voorsteller het egter bepaal dit kan slegs slaag as die voorstel eenparig aanvaar word - iets wat duidelik toe nie gebeur het nie.
"Die bestaande pastorie van Windhoek-Wes" is as bruidskat aan die nuwe gemeente geskenk.
Die gemeente het in die negentiger jare van die vorige eeu met Windhoek-Noord saamgesmelt onder die naam Windhoek-Noordland. In 2001 het die gemeente ontbind en is weer opgeneem in haar "moeder", Windhoek-Wes.
Die kerkgebou word deesdae besit en benut deur die Inner-City Lutheran gemeente wat 'n eenheidsgemeente tussen ELCRN en ELCIN is. Die huidige staatspresident Sy Edele President Hage Geingob is daar 'n lidmaat.
Michiel bereik hoogste hoogte in Afrika!
Stabilis op Kilimanjaro Michiel van der Merwe [Stabilis bediening] het Kilimanjaro op 24 September veilig bereik. Hy het die uitdaging aangepak ten bate van die opleiding van gidshonde. Kliek hier en lees meer.
UIT: Verskil Noordelike Sinode Nuusbrief
• Ons dink aan Mordegai en Toinette rossouw en hul seun Anton met die onverwagse afsterwe van hul seun en broer Gideon (118) in Kambodja waar hulle as sendelinge woon en werk. Sien die eerste berig.
• Jacob Schoeman se viervuldige omleiding hartomleidingoperasie is van verlede Donderdag het baie goed afgeloop en hy is Woensdag ontslaan. Hy het 'n ligte ontsteking wat hom nog in Windhoek hou.
• Lukas Coetzer (Emeritus Outjo) se operasie verlede week was ook suksesvol en die gewas aan sy lewer is suksesvol verwyder en twee ander kolle met bestraling hanteer. Hy sou Donderdag teruggevlieg het maar het toe ook 'n onfeksie opgedoen en het dus in Pretoria aangebly. DV keer hy Dinsdag terug huis toe.
Na 'n dekade van staatskaping: Aangebied deur die Gereformeerde Teologiese Werksgemeenskap (GTW) 27 & 28 September
Vir meer inligting: Kliek op https://rts2021.wordpress.com/ Die GTW is 'n vereniging wat vanuit die Gereformeerde Kerke in Suid-Afrika ontstaan het en wat ook betrokke is by die vaktydskrif In die Skriflig / In Luce Verbi en is 'n vereniging sonder enige winsmotief.
Navrae: Pieter Kurpershoek (VDM) [083-641-6466 / pwk@axxess.co.za].
Alhoewel die tema staatskaping is en na die RSA verwys, is dit ook van belang vir Namibië in terme van die politieke en staatsprosesse
Thijs kuier die week saam met dr Wynand Fourie van die gemeente Windhoek Wes en dosent by die Namibiese Evangeliese Teologiese Seminarie onder die Kameelboom. Hulle hanteer Markus 10:2-16. Luister eerskomende Sondag 26 September om 12:00 (of Dinsdag 28/09 om 09:30) op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303; OF op Potgooi
17 September 2021Rethie Van NiekerkBoeke en Media
Koop boek hier. Lees verder, klik op my
• Streek Latyns Amerika
• Bevolking 50 220 000
• Christelike bevolking 47 706 000 (95%)
• Meederheidsgeloof Christenskap
• 2021 Ranglysposisie 30
In Kolombië, wat grootliks 'n Christenland is, is vervolging gelokaliseer – en gewelddadig. Kerkleiers word gedreig, geteister, afgepers en selfs vermoor weens die geweld wat deur guerrillas en ander misdaadgroepe gepleeg word, veral in die land se meer afgeleë gebiede. In die meeste gevalle is dit die direkte gevolg van Christene wat korrupsie en geweld aan die kaak stel, hulle vir menseregte en omgewingsregte beywer, onder die jeug werk, en vrede en geregtigheid nastreef – wat alles die onwettige aktiwiteite van misdaadgroepe bedreig. Christene word gesien as 'n hindernis vir die gedwonge werwing van mense, en veral die jeug, vir rebellegroepe, dwelmhandel en georganiseerde misdaad wat hierdie groepe finansier.
"Ek het eendag 'n nota van een van die misdaad bendes ontvang wat sê dat indien ek nie met hulle doelstellings saamwerk nie, ek nie in hierdie dorp hoort nie. Hulle het ook gesê dat alle jongmense deel van hul groepe moet wees."
Bid vir KOLOMBIË
• Bid vir Christene in inheemse gemeenskappe in Kolombië. Inheemse gemeenskappe beperk toegang tot hul gebiede weens die korona virus-pandemie en blokkeer in sommige gevalle paaie wat na hul geboortegrond lei. Hierdie aksies verhoed sendelinge om na Christene uit te reik en hulp te verleen.
• Bid vir Christene wat in gebiede bly wat deur rebelle en misdaad groepe beheer word. Bid dat God hulle veilig sal hou en aan hulle die deursettingsvermoë sal gee om Sy Evangelie uit te leef en te verkondig.
• Bid vir die families van kerkleiers wat die afgelope jaar in Kolombië vermoor is. Bid dat God hulle sal troos en vir hulle genesing van die trauma sal bring.
Guerrilla groepe in Kolombië is bekend daarvoor dat hulle Christen-kinders werf. Weens hierdie rede is die Geopende Deure Kindersentrum in Kolombië gevestig om kinders te beskerm wie se families bedreig of ontwortel is, en vir diegene wat die risiko in die gesig staar om gewerf te word.
Geopende Deure ondersteun ook Christene in inheemse gemeenskappe met opleiding en die totstandkoming van Christelike onderwys vir inheemse kinders. Geopende Deure versterk die vervolgde Kerk in Kolombië verder deur die ontwikkeling en lewering van Bybelmateriaal en noodleniging.